KXDR TIVning ma’lum qilishicha, ayni damda Shimoliy Koreyada qo‘lga olingan amerikaliklar masalasini muhokama etish uchun “qulay vaqt emas”, sababi ikki davlat o‘rtasidagi munosabatlar keskinlashgan. Bu haqda Reuters Shimoliy Koreya Markaziy telegraf agentligiga asosan xabar berdi. Shu tariqa mamlakat TIV rasmiy vakili OAVdagi xabarlarga izoh bergan. Ularda aytilishicha, AQSh norasmiy kanallar orqali shimoliy koreyalik diplomatlar bilan Pxenyanda ushlab turilgan amerikaliklarni ozod etish masalasini muhokama qilmoqda. Agentlikning ta’kidlashicha, KXDR hukumati ayni damda AQShning uch fuqarosini qamoqda saqlab turibdi. Avvalroq kanadalik pastor Shimoliy Koreyadagi 2 yillik mahbuslikdan keyin uyiga qaytgani xabar berilgandi.